Stedet ble grunnlagt av greske handelsfolk i middelalderen. Det ble populært blant russerne etter at en russisk «tekonge», Aleksandr Kuznetsov, sent på 1800-tallet bygde seg et palass ved stranden her. Det var Kuznetsov som lot bygge byens fremste landemerke, Oppstandelseskirken. Dette er en arkitektonisk ekstravagans med fem kupler, beliggende på en 400 meter høy klippe over byen.